Oud-Matie Marais Erasmus staan in eerste Asse-toets | Maroela Media
Marais Erasmus – staan in die eerste Asse-toets (Foto: Youtube)
Die toets begin aanstaande Donderdag, 23 November.
Die oud-Matie, wat die Boland as veelsydige speler aangevoer het, het sy internasionale buiging as skeidsregter in 2006 in 'n T20-wedstryd gemaak. Sedertdien het hy sedert 2010 in 45 toets gestaan, en was hy ook 'n skeidsregter in 74 eendaagse en in 26 internasionale T20-wedstryde.
Erasmus se mede-skeidsregter in die eerste toets aanstaande week in Brisbane, Aleem Dar, sal soos die Suid-Afrikaner in twee Asse-toetse optree. Dar staan weer in die tweede toets in Adelaide, terwyl Erasmus en Nieu-Seeland se Chris Gaffanet in die derde toets in Perth die skeidsregters is.
Sri Lanka se Kumar Dharmasena is, soos Erasmus en Dar, ook vir twee toetse aangewys, met Sundaram Ravi wat in Melbourne in die vierde toets sy skeidsregtermaat sal wees en Joel Davis van Wes-Indië wat saam met hom in Sydney in die vyfde toets optree.